**Samoštúdium počas obmedzenia školskej prevádzky 04.05.2020 – 08.05.2020**

**ZÁHRADY A SADy V ŽIVOTE ČLOVEKA**

Túžba človeka po prírode je známa od pradávna. Prvé ľudské obydlia boli postavené priamo v prírode. Keď si človek začal stavať domy, potreboval mať kúsok prírody pri dome. Tak vznikli **prírodné záhrady**. V takej záhrade bola lúka, jazierko, stromy, kry a kvitnúce rastliny, Aj zvieratá si tam našli skrýšu i potravu.

Neskôr bolo blízko seba viac domov, záhrady boli menšie. Človek preto začal udržiavať v záhrade poriadok. Všetko muselo mať svoje miesto. Tak vznikali **okrasné a úžitkové záhrady.**

Ak v záhrade prevládajú ovocné stromy, nazýva sa **sad.**

Poznáme veľké ovocné sady, kde sa pestuje len jeden druh ovocia. **Napríklad jabloňový sad, broskyňový sad a iné.**

**ZAPAMÄTAJ SI:**

Záhrady rozdeľujeme na:

**- úžitkové záhrady** - tu pestujeme zeleninu, ovocie





**- okrasné záhrady**

- pestujeme v nich kvety, okrasné kry (pre radosť, pre skrášlenie svojho okolia)

**Sad**

- je záhrada, v ktorej prevládajú ovocné stromy

(jabloňový sad, broskyňový sad, ...)

Záhrada a sad sa počas roka neustále menia - v závislosti od ročného obdobia.

**Záhrada a sad poskytujú úžitok:**

* **zeleninu a ovocie,**
* **okrasné rastliny**
* **čistý vzduch, oddych,**
* **pekné životné prostredie,**
* **radosť z úspechu, čo sme dopestovali.**

**ZAPAMÄTAJ SI prepísať do zošita a naučiť sa.**

**Nájdi v staršom časopise obrázok záhrady. Vystrihni a nalep do zošita. Ak obrázok nenájdeš môžeš nakresliť. Pod obrázok napíš, či je to záhrada okrasná alebo úžitková.**

**Vyskytujú sa v tvojom okolí sady? Ak áno, napíš aké.**